《中秋对月》
宋代·李正民

流年苒苒又秋中，对酒何须念固穷。飒飒西风破残暑，迢迢银汉泻长空。

一轮已见今宵满，千里宁知此意同。名姓旧闻题斧扆，重看通籍大明宫。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。